প্রেসিডেন্ট ট্রাম্প শপথ নেওয়ার পর পরই ভারতের প্রধানমন্ত্রী নরেন্দ্র মোদী এবং জাপানের প্রধানমন্ত্রী যেভাবে ঘন ঘন আমেরিকা সফরে যাচ্ছিলেন তখন বলা হয়েছিল যে, আমেরিকার নেতৃত্বে ভারত, জাপান, অষ্ট্রেলিয়া ইত্যাদি দেশগুলিকে নিয়ে একটি অর্থনৈতিক জোট করবে। তাতেও গুঁড়ে বালি। ভারতের প্রধানমন্ত্রী মনে হয় বুঝতে পেরেছেন আমেরিকার উপর নির্ভর করা ঝুঁকিপূর্ণ হয়ে পড়েছে। কারণ আমেরিকার প্রেসিডেন্ট ট্রাম্প সাহেব, বিশ্বের সেরা কূটনীতিবিদদের মতে "A Dangerous Prisoner of indecision" অর্থ্যাৎ “ আমেকিার প্রেসিডেন্ট ট্রাম্প সিদ্ধান্তহীনতার একজন ভয়ংকর কয়েদী,” এই পরিস্থিতি ভারতকে চীনের কাছাকাছি এনে ফেলেছে। নরেন্দ্র মোদী আগে যে অবস্থানে থাকুক না কেন, এখন মনে হচ্ছে চীনের সাথে সহযোগীতামূলক অবস্থান সৃষ্টির জোর প্রয়াস আরম্ভ করেছেন। চীনের শহর য়ুহানে, যেখানে চীনের মহান নেতা ম্যাং সেতুং জীবিতকালে অবসর যাপন করতেন, সে শহরেই সম্প্রতি চীনের প্রেসিডেন্ট শিং জিন পিং এবং ভারতের প্রধানমন্ত্রী নরেন্দ্র মোদীর মধ্যে আনুষ্ঠানিক দীর্ঘ বৈঠক অনুষ্ঠিত হয়েছে। কিন্তু ইহা যে সাম্প্রতিক বিশ্বে বিদ্যমান রাজনৈতিক পরিস্থিতির আলোকে একটি গুরুত্বপূর্ণ ব্যাপার তা কেহ অস্বীকার করতে পারবেন না। আসলে আমেরিকার প্রেসিডেন্ট ট্রাম্পের গৃহীত "America First" নীতির ফলে, আমেরিকার বর্তমানে গৃহীত বাণিজ্যক্ষেত্রে সমস্ত ব্যবস্থাগুলি, বিশ্বের সব চাইতে জনপ্রিয় “বিশ্বায়ন নীতির” বিরুদ্ধে চলে গেছে। অথচ বর্তমান বিশ্বে প্রায় ৮০ ভাগ লোক বিশ্বায়নের পক্ষে সোচ্চার । এই পরিস্থিতিতে আমেরিকা সমস্ত বিশ্ব জনমত থেকে বিচ্ছিন্ন হয়ে পড়েছে।